ಸರ್ಜಾಪುರ ಸುಲಿಗೆ ಪ್ರಕರಣದ ಮತ್ತೊಂದು ವೀಡಿಯೋ ಬಹಿರಂಗ – ಡಿಕ್ಕಿ ಹೊಡೆದು ಬಾನೆಟ್ ಏರಿದ ಕಿಡಿಗೇಡಿ

ಬೆಂಗಳೂರು: ಸಿಲಿಕಾನ್ ಸಿಟಿಯ ಸರ್ಜಾಪುರ ರಸ್ತೆ (Sarjapura Road) ಯಲ್ಲಿ ನಡೆದ ಘಟನೆಯ ಮತ್ತೊಂದು ವೀಡಿಯೋ ಬಹಿರಂಗಗೊಂಡಿದೆ. ಬೈಕ್ ಡಿಕ್ಕಿ (Bike Accident) ಹೊಡೆಸಿ ಸುಲಿಗೆಗೆ ಯತ್ನಿಸುವ ದೃಶ್ಯ ಕಾರಿನ ಕ್ಯಾಮೆರಾದಲ್ಲಿ ರೆಕಾರ್ಡ್ ಆಗಿದೆ.

ಇಂದು ಮುಂಜಾನೆ 3 ಗಂಟೆ ವೇಳೆಯಲ್ಲಿ ಯುವಕ ಮತ್ತು ಯುವತಿ ಕಾರಿನಲ್ಲಿ ಪ್ರಯಾಣಿಸುತ್ತಿದ್ದರು. ಈ ವೇಳೆ ಎದುರುಗಡೆ ರಸ್ತೆಯಿಂದ ಬಂದ ಬೈಕ್ ಕಾರಿಗೆ ಡಿಕ್ಕಿ ಹೊಡೆದಿದೆ. ಬಳಿಕ ಇಬ್ಬರು ಬೈಕ್ ಸವಾರರು ಕಾರಿನಿಂದ ಇಳಿಯುವಂತೆ, ಕಾರಿನಲ್ಲಿದ್ದವರಿಗೆ ಬೆದರಿಕೆ ಹಾಕಿದ್ದರು.

ಇಬ್ಬರ ಜೊತೆಗೆ ಮತ್ತೆ ಮೂವರು ಸೇರಿ ಕಾರನ್ನು ಅಡ್ಡಗಟ್ಟಿದ್ರು. ಈ ವೇಳೆ ಹಿಂಬದಿಗೆ ವೇಗವಾಗಿ ಕಾರು ಚಲಾಯಿಸಿ ಯುವಕ- ಯುವತಿ ಎಸ್ಕೇಪ್ ಆದರು. ಘಟನೆಯ ಸಿಸಿಟಿವಿ (CCTV) ಸಮೇತ ಬೆಂಗಳೂರು ಪೊಲೀಸರಿಗೆ ಟ್ಯಾಗ್ ಮಾಡಿ ದೂರು ನೀಡಲಾಗಿತ್ತು. ಇದನ್ನೂ ಓದಿ: ತಡವಾಗಿ ಮನೆಗೆ ಬಂದಿದ್ದನ್ನು ಪ್ರಶ್ನಿಸಿದ್ದಕ್ಕೆ ಪತಿ ಮುಖಕ್ಕೆ ಆ್ಯಸಿಡ್ ಎರಚಿದ ಪತ್ನಿ!

ಇದಾದ ಬಳಿಕ ಘಟನೆಯ ಮಗದೊಂದು ಸ್ಫೋಟಕ ವೀಡಿಯೋ ರಿಲೀಸ್ ಆಗಿದೆ. 5 ಕಿ.ಮೀ ಚೇಸ್ ಮಾಡಿ ಕಾರಿನ ಬಾನೆಟ್ ಸುಲಿಗೆಕೋರ ಮೇಲೆ ಹತ್ತಿ ಕೂತಿದ್ದಾನೆ. ಅಲ್ಲದೆ ಕಾರಿನ ಡೋರ್ ತೆಗೆಯಲು ಮುಂದಾಗಿದ್ದಾನೆ. ಈ ವೇಳೆ ಯುವಕ ಕ್ಯಾರೆ ಅನ್ನದೇ ಕಾರನ್ನು ಚಲಾಯಿಸಿದ್ದಾನೆ. ಯುವಕ – ಯುವತಿಯಿದ್ದ ಕಾರಿನ ಮೇಲೆ ಎಗರಿ ಹತ್ತಿದ ಸುಲಿಗೆಕೋರನ ಬೆಚ್ಚಿಬೀಳಿಸುವ ವೀಡಿಯೋ ಇದೀಗ ಸೋಶಿಯಲ್ ಮೀಡಿಯಾದಲ್ಲಿ ವೈರಲ್ ಆಗಿದೆ.

Live Tv
[brid partner=56869869 player=32851 video=960834 autoplay=true]

Join our Whatsapp group by clicking the below link
https://chat.whatsapp.com/E6YVEDajTzH06LOh77r25k